Ir-Regolament tal-Kummissjoni (KEE) Nru 3236/94
tal-21 ta' Diċembru 1994
li jemenda, minħabba l-Adezzjoni ta' l-Awstria, il-Finlandja u l-Isvezja, ir-Regolament (KEE) Nru. 2123/89 li jistabbilixxi l-lista tas-swieq rappreżentativi għall-laħam tal-majjal fil-Komunità.
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat l-Att ta' l-Adezzjoni tan-Norveġja, l-Awstria, il-Finlandja u l-Isvezja u partikolarment l-Artikolu 169(2) tiegħu,
Wara li kkunsidrat ir-Regolament tal-Kunsill (KEE) Nru. 2759/75 tat-29 ta' Ottubru 1975 dwar l-organizzazzjoni komuni tas-suq fil-laħam tal-majjal [1], kif l-aħħar emendat bir-Regolament (KEE) Nru. 1249/89 [2], u partikolarment l-Artikolu 4(6) tiegħu,
Billi l-Artikolu 4(2) tar-Regolament (KEE) Nru. 2759/75 jipprovdi għad-determinazzjoni tal-prezz fis-suq tal-Komunità għall-majjali maqtula fuq il-bażi ta' prezzijiiet irreġistrati fis-swieq rappreżentativi;
Billi ir-Regolament tal-Kummissjoni (KEE) Nru. 2123/89 [3], kif l-aħħar emdetat bir-Regolament (KEE) Nru. 3787/90 [4], li jistabbilixxi lista ta' swieq rappreżentattivi għall-laħam tal-majjal fil- Komunità;
Billi, sabiex tkun iffaċilitata l-applikazzjoni ta' l-Artikolu 4(2) tar-Regolament (KEE) Nru. 2759/75 fl-Istati Membri ġodda, l-Anness tar-Regolament (KEE) Nru. 2123/89 għandu jkun emendat billi tiżdied miegħu il-lista ta' swieq rappreżentativi fl-Awstria, il-Finlandja u l-Isvezja,
ADOTTAT DAN IR-REGOLAMENT:
Artikolu 1
L-Anness mar-Regolament (KEE) Nru 2123/89 huwa mibdul bl-Anness ma’ dan ir-Regolament.
Artikolu 2
Dan ir-Regolament għandu jidħol fis-seħħ fl-1 ta' Jannar 1995 u jiddependi mid-dħul fis-seħħ tat-Trattat ta' l-Adezzjoni tan-Norveġja, l-Awstria, il-Finlandja u l-Isvezja.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-21 ta' Diċembru 1994.